Komisijas paziņojums Eiropas Parlamentam atbilstoši EK līguma 251. panta 2. punkta otrajai daļai par kopējo nostāju, kuru pieņēmusi Padome, lai pieņemtu Eiropas Parlamenta un Padomes direktīvu par karoga valstij noteikto prasību ievērošanu (Dokuments attiecas uz EEZ) /* COM/2008/0848 galīgā redakcija - COD 2005/0236 */





[pic] | EIROPAS KOPIENU KOMISIJA | Briselē, 9.12.2008 COM(2008)848 galīgā redakcija 2005/0236 (COD) KOMISIJAS PAZIŅOJUMS EIROPAS PARLAMENTAM atbilstoši EK līguma 251. panta 2. punkta otrajai daļai par kopējo nostāju, kuru pieņēmusi Padome, lai pieņemtu Eiropas Parlamenta un Padomes direktīvu par karoga valstij noteikto prasību ievērošanu (Dokuments attiecas uz EEZ) 2005/0236 (COD) KOMISIJAS PAZIŅOJUMS EIROPAS PARLAMENTAM atbilstoši EK līguma 251. panta 2. punkta otrajai daļai par kopējo nostāju, kuru pieņēmusi Padome, lai pieņemtu Eiropas Parlamenta un Padomes direktīvu par karoga valstij noteikto prasību ievērošanu (Dokuments attiecas uz EEZ) 1. PRIEKŠVĒSTURE Datums, kad priekšlikums nosūtīts Eiropas Parlamentam un Padomei (dokuments COM(2005) 586, galīgā redakcija, — 2005/0236COD) | 17.02.2006. | Eiropas Ekonomikas un sociālo lietu komitejas atzinuma datums: | 13.09.2006. | Reģionu komitejas atzinuma datums: | 15.06.2006. | Eiropas Parlamenta atzinuma datums (pirmais lasījums): | 29.03.2007. | Kopējās nostājas pieņemšanas datums: | 9.12.2008 | 2. KOMISIJAS PRIEKŠLIKUMA MĒRĶIS Ņemot vērā lielās atšķirības, kuras pastāv, tostarp arī ES iekšienē, attiecībā uz karoga valstu starptautisko saistību ievērošanu kuģošanas drošības un kuģu radītā piesārņojuma novēršanas jomā, priekšlikuma mērķis ir nodrošināt, lai dalībvalstis pildītu savas saistības efektīvā un saskaņotā veidā. 3. KOMENTĀRI PAR KOPĒJO NOSTĀJU Komisija atzīmē, ka Padome pēc principiālu iebildumu izteikšanas pret priekšlikumu 2008. gada aprīļa sesijas laikā uzskatīja par nepieciešamu atsaukt no rezolutīvās daļas dažus tādus svarīgus noteikumus, kā, piemēram, starptautisku konvenciju ratificēšana un obligāta Starptautiskās Jūrniecības organizācijas (SJO) karoga valsts kodeksa piemērošana Kopienā. Lai gan tiesību akta teksts, kuram Padome pauda savu piekrišanu, tādējādi nav tik visaptverošs kā teksts, ko ierosināja Komisija, Komisija konstatē, ka kopējā nostājā tiek ietvertas šādas konkrētas saistības, kas jāpilda dalībvalstīm: - pirms dot atļauju kādam kuģim kuģot zem attiecīgās dalībvalsts karoga, pārbaudīt, vai kuģis ievēro starptautiskos noteikumus, - pārliecināties, ka kuģiem, kas kuģo zem attiecīgā karoga un kas tikuši aizturēti, lai veiktu ostas valsts kontroli, tiek nodrošināta atbilstība attiecīgajām SJO konvencijām, - laikā, kamēr SJO revīzijas sistēma kļūst obligāta, veikt šādu revīziju attiecīgajās valsts jūras lietu administrācijās un informēt sabiedrību par tās rezultātiem, - ieviest attiecīgo dalībvalstu valsts jūras lietu administrāciju kvalitātes pārvaldības sistēmu, kura ir sertificēta saskaņā ar starptautiskiem standartiem, - dalībvalstīm, kuru karogs ir iekļauts melnajā sarakstā vai — divus gadus pēc kārtas — Parīzes Saprašanās memoranda par ostas valsts kontroli pelēkajā sarakstā, iesniegt Komisijai ziņojumu par šo valstu slikto rezultātu iemesliem. Šie saistošie noteikumi ir paredzēti, lai sekmētu Eiropas valstu karogu, kuriem ir viszemākie rezultāti, regulējuma kvalitātes uzlabošanos. 4. SECINĀJUMI Komisija ņem vērā dalībvalstu ciešo apņemšanos, kas pausta deklarācijā, kuru ir parakstījuši šo valstu Padomē sanākušie pārstāvji: a) ratificēt galvenās starptautiskās konvencijas kuģošanas drošības jomā; b) piemērot SJO karoga valsts kodeksu, kā arī tā piemērošanā iesaistīto valsts jūras lietu administrāciju revīzijas sistēmu un c) mudināt SJO padarīt šos divus instrumentus obligātus pasaules līmenī. Tādējādi, ņemot vērā iepriekšminēto, Komisija atbalsta Padomes vienbalsīgi pieņemto kopējo nostāju, jo tā palielina pievienoto vērtību, kas veicinās Eiropas valstu karogu kvalitātes reālu uzlabošanos, kā arī paredzēs konkurences nosacījumus Kopienā, nodrošinot, ka karoga izvēli nevar izdarīt atkarībā no zemākā prasību līmeņa.